O‘zbekiston TIV rahbarining birinchi o‘rinbosari Pokiston elchisini qabul qildi. Foto: «Dunyo» AA O‘zbekiston tashqi ishlar vazirining birinchi o‘rinbosari Bahrom A’loyev Pokiston elchisi Ahmad Faruk bilan uchrashdi. «Dunyo» xabariga ko‘ra, muloqot davomida O‘zbekiston–Pokiston strategik sherikligini yanada rivojlantirish, ko‘p qirrali hamkorlikni, birinchi navbatda, savdo-iqtisodiy, investitsiyaviy va transport-kommunikatsiya sohalarida rivojlantirish istiqbollari ko‘rib chiqildi. Ikki tomonlama va ko‘p tomonlama shakldagi bo‘lajak tadbirlar jadvali va tashkiliy jihatlari muhokama qilindi.